Diari Oficial de la Generalitat Valenciana


Sumari del DOGV 637, del 27-07-1987 (1987/809321)

ORDRE de 24 de juny de 1987, de la Conselleria de Cultura, Educació i Ciència, per la qual s'estableix el calendari escolar per a tots els Centres Docents no universitaris durant el curs 1987-88.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/24/(4)/dof/vci/html**

### Dades del document

Número de DOGV
:   637

Data del DOGV
:   27-07-1987

Secció del DOGV
:   DISPOSICIONS GENERALS

Número del document
:   1987/809321


Data del document
:   24-06-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 de juny de 1987, de la Conselleria de Cultura, Educació i Ciència, per la qual s'estableix el calendari escolar per a tots els Centres Docents no universitaris durant el curs 1987-88.  
Atesa la necessitat d'establir el calendari escolar que ha de regir als Centres Docents de la Comunitat Valenciana i tenint en compte l'experiència en l'aplicació del calendari escolar del passat curs, vists els articles d'aplicació de la Llei General d'Educació número 14/70, de 4 d'agost, i de la Llei Orgànica 8/85, de 3 de juliol, i en virtut de les competències conferides al Reial Decret 2.093/83, de 28 de juliol, sobre traspàs de funcions i serveis de l'Administració de l'Estat a la Comunitat Valenciana, en matèria d'Educació.   
ORDENE:  
Article 1r  
Durant el curs escolar 1987/88, els Centres Docents Públics i Privats d'EGB, Preescolar, Educació Especial, BUP i FP de la Comunitat Valenciana es regiran pel que disposa aquesta Ordre.   
Article 2n  
El Curs Acadèmic per a tots els Centres Docents esmentats començarà l'1 de setembre i finalitzarà el 31 d'agost de 1988, llevat d'activitats pendents del curs anterior.   
Article 3r  
El professorat dels nivells afectats per aquest calendari, realitzarà activitats acadèmiques en els Centres des de l'1 de setembre de 1987 fins al 30 de juny de 1988, ambdós inclusivament, llevat d'activitats pendents de realitzar en el mes de juliol.   
Article 4t  
Les classes es faran:   
a) Per a Ensenyaments Bàsics (EGB, Preescolar i Educació Especial), de dilluns a divendres, durant els dies que hi ha entre el 14 de setembre de 1987 i el 23 de juny de 1988, ambdós inclusivament, a excepció dels que corresponen a les vacances i als dies festius.   
b) Per a Ensenyaments Secundaris (BUP, FP i CEI de Cheste), del dia I d'octubre de 1987 al dia 15 de juny de 1988, ambdós inclusivament.   
Article 5é  
Seran festius durant el curs escolar, a més del descans del diumenge, aquestos dies:   
-9 d'octubre: Dia de la Comunitat Valenciana.   
-12 d'octubre: Festa Nacional d?Espanya i de la Hispanitat.   
-8 de desembre: Inmaculada Concepció.   
-19 març: Sant Josep.   
-2 de juny: Corpus Christi.   
-24 de juny: Sant Joan.   
Coincidint amb les festes tradicionals de la localitat, cada municipi podrà determinar fins a un màxim de tres dies festius, d'entre els esmentats com a lectius en aquest calendari. D'aquests dies, dos hauran de coincidir necessàriament amb els assenyalats com a festius per l'Ajuntament, d'acord amb l'establert en l'article 46 del RD 2.001/83, de 28 de juliol (BOE del 29 de juliol), i que anualment són publicats en el Diari Oficial de la Generalitat Valenciana.   
Amb aquesta finalitat, els Ajuntaments trametran als Serveis Territorial d'Educació corresponents, amb l'antelació que cal, la relació de dies no lectius declarats com tals, a l'objecte que el Director del Servei Territorial d'Educació els autoritze.   
Article 6é  
Fora de les vacances d'estiu seran pertode de vacances:   
- En Nadal: des del 22 de desembre de 1987 fins al 6 de gener de 1988, ambdós inclusivament.   
- En Pasqua: des del 31 de març a l'11 d'abril de 1988, ambdós inclusivament.   
Article 7é  
Per a Ensenyaments Bàsics, en els períodes corresponents als mesos de juny i setembre, les activitats escolars dels alumnes es desenrotllaran al llarg del mati, en jornada continuada, de nou a tretze hores. Les hores que resten per a complimentar l'horari dels professors es destinaran de manera flexible, segons les necessitats dels Centres, a activitats que no requeresquen presència dels alumnes.   
Així mateix durant la resta del curs, la jornada serà de 9 a 12 i de 15 a 17 hores. Qualsevol variació de l'horari deurà ser prèviament autoritzada pel Director Territorial de Cultura i Educació.   
Article 8é  
En Ensenyaments Secundaris, si els Consells Escolars ho consideren adient podran establir, al principi de curs, fins a tres dies lectius, que poden ser dedicats a activitats culturals, viatges amb finalitats educatives, eixides a museus o rutes d'interès historico-cientific, etc. Les dates establertes per a aquests dies, així com els objectius didàctics que es persegueixen, es publicaran en el projecte del Centre i el Fullet informatiu, amb la finalitat que tant l'Administració educativa como els membres de cada comunitat escolar en tinguen coneixement amb l'anticipació que cal.   
Article 9é  
Les respectives Direccions Generals de nivell dictaran les disposicions escaients, en desplegament o complimentació del que disposa aquesta Ordre.   
Article 10  
Aquest Calendari escolar s'haurà d'exposar, de forma visible, per als interessats, en tots els Centres Docents de Prcescolar, EGB, Educació Especial, BUP i FP de la Comunitat Valenciana.   
Article 11  
Qualsevol modificació del Calendari que calga per circumstàncies especials, haurà d'ésser autoritzada per la Conselleria de Cultura, Educació i Ciència.   
València, 24 de juny de 1987.   
El Conseller de Cultura, Educació i Ciència,   
CEBRIA CISCAR i CASABAN


Còpia Permalink ELI